CELEX: 31996D0749
Language: el
Date: 1996-12-16 00:00:00
Title: 96/749/ΔΕΥ: Απόφαση του Συμβουλίου της 16ης Δεκεμβρίου 1996 για την παρακολούθηση της εφαρμογής των πράξεων που εγκρίνει το Συμβούλιο σχετικά με την παράνομη μετανάστευση, την επανεισδοχή, την παράνομη απασχόληση υπηκόων τρίτων χωρών και τη συνεργασία στην εκτέλεση των αποφάσεων απομάκρυνσης

Avis juridique important

|

31996D0749

96/749/ΔΕΥ: Απόφαση του Συμβουλίου της 16ης Δεκεμβρίου 1996 για την παρακολούθηση της εφαρμογής των πράξεων που εγκρίνει το Συμβούλιο σχετικά με την παράνομη μετανάστευση, την επανεισδοχή, την παράνομη απασχόληση υπηκόων τρίτων χωρών και τη συνεργασία στην εκτέλεση των αποφάσεων απομάκρυνσης  

Επίσημη Εφημερίδα αριθ. L 342 της 31/12/1996 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Δεκεμβρίου 1996 για την παρακολούθηση της εφαρμογής των πράξεων που εγκρίνει το Συμβούλιο σχετικά με την παράνομη μετανάστευση, την επανεισδοχή, την παράνομη απασχόληση υπηκόων τρίτων χωρών και τη συνεργασία στην εκτέλεση των αποφάσεων απομάκρυνσης (96/749/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο α),το κατά προτεραιότητα πρόγραμμα εργασίας που θέσπισε το Συμβούλιο στις 30 Νοεμβρίου 1993 στις Βρυξέλλες, με το οποίο ζητείται η κατάρτιση ετήσιας έκθεσης για την πρόοδο στον τομέα της δικαιοσύνης και των εσωτερικών υποθέσεων και το ψήφισμα του Συμβουλίου της 14ης Οκτωβρίου 1996, όπου καθορίζονται οι προτεραιότητες συνεργασίας στον τομέα της δικαιοσύνης και των εσωτερικών υποθέσεων για το διάστημα από την 1η Ιουλίου 1996 έως τις 30 Ιουνίου 1998 (1),Εκτιμώντας:ότι, σύμφωνα με το άρθρο Κ.1 παράγραφος 3 στοιχείο γ) της συνθήκης, τα κράτη μέλη θεωρούν την καταπολέμηση της παράνομης μετανάστευσης, διαμονής και εργασίας υπηκόων τρίτων χωρών στο έδαφος των κρατών μελών, ως θέμα κοινού ενδιαφέροντος 7ότι η παρακολούθηση της εκ μέρους των κρατών μελών εφαρμογής των πράξεων που έχει εγκρίνει το Συμβούλιο σ' αυτόν τον τομέα θα καταστήσει γνωστή την πρακτική εμβέλεια των εργασιών του Συμβουλίου και θα προσφέρει χρήσιμα διδάγματα για τις μελλοντικές του εργασίες,ΑΠΟΦΑΣΙΖΕΙ:Άρθρο 1Προετοιμασία ερωτηματολογίου Η Προεδρία διαβιβάζει κάθε χρόνο στα κράτη μέλη ερωτηματολόγιο με το οποίο θα γνωστοποιούν τον τρόπο εφαρμογής των πράξεων που εγκρίνει το Συμβούλιο σε θέματα παράνομης μετανάστευσης, επανεισδοχής, παράνομης απασχόλησης υπηκόων τρίτων χωρών και συνεργασίας στην εκτέλεση των αποφάσεων απομάκρυνσης.Άρθρο 2Περιεχόμενο του ερωτηματολογίου Το ερωτηματολόγιο αναφέρεται στα ακόλουθα σημεία:- τις διατάξεις που ενέκριναν κατά το διανυθέν έτος τα κράτη μέλη σε τομέα τον οποίο αφορούν οι κατ' άρθρο 1 πράξεις,- τις τυχόν δυσκολίες κατά τη θέσπιση των εν λόγω διατάξεων,- το ενδεχόμενο προσεχούς θέσπισης διατάξεων στους τομείς του πρώτου εδαφίου,- την εφαρμογή των ανωτέρω πράξεων και διατάξεων.Άρθρο 3Αξιολόγηση των απαντήσεων Βάσει των απαντήσεων των κρατών μελών, η Γενική Γραμματεία του Συμβουλίου θα καταρτίσει έκθεση την οποία και θα υποβάλει στο Συμβούλιο.Άρθρο 4Πρώτη εφαρμογή Το πρώτο ερωτηματολόγιο προς τα κράτη μέλη θα αποσταλεί μέχρι τις 30 Ιουνίου 1997 και θα καλύπτει την περίοδο από την έναρξη ισχύος της συνθήκης για την Ευρωπαϊκή Ένωση.Βρυξέλλες, 16 Δεκεμβρίου 1996.Για το ΣυμβούλιοΟ ΠρόεδροςM. D. HIGGINS(1) ΕΕ αριθ. C 319 της 26. 10. 1996, σ. 1.